Jørn Sloth vant i 1962 dansk mesterskap i sjakk for juniorer, og i 1964 tok han den uoffisielle EM–tittelen for juniorer i Groningen. Han er utdannet som cand. mag., og har i alle år valgt å føre en tilværelse som gymnaslærer og familiefar framfor å forsøke seg som profesjonell sjakkspiller. Han var på det danske laget i Sjakk-OL i 1972 og har i alt spilt 52 landskamper for Danmark. Siden 1975 har han mest spilt postsjakk, men deltar stadig av og til i alminnelige sjakkturneringer.